Skildvulkaan

[thumb|300px|[Mauna Loa, 'n skildvulkaan in Hawaii.]]
thumb|140px|'n Skildvulkaan het die vorm van vegter se skild wat plat lê.

'n **Skildvulkaan** is 'n soort vulkaan wat genoem is na sy lae profiel wat lyk soos 'n vegter se skild wat op die grond lê. Dit word gevorm deur 'n uiters vloeibare lawa, bekend as mafiese lawa (met 'n lae viskositeit of vloeitraagheid) wat vinniger en verder vloei as die vloeitraer, of taaier, lawa van stratovulkane. Herhaalde uitbarstings lei daartoe dat laag op laag breë lawa mettertyd die vulkaan opbou.

Skildvulkane word oral aangetref waar maklik vloeibare lawa met 'n lae silika-inhoud die oppervlak van die aarde bereik. Hulle is egter hoofsaaklik kenmerkend van eilandvulkanisme in die oseaan wat verbind word met warm kolle, of van vulkanisme by kontinentale riwwe. Hulle sluit van die grootste vulkane ter wêreld in, soos die Tamumassief en Mauna Loa. 

Reusagtige skildvulkane word op ander planete van die Sonnestelsel aangetref, soos Olympus Mons op Mars en Sapas Mons op Venus.

## Geologie
### Struktuur
|-
| style="font-size:90%; padding-left:2px; padding-right:2px; text-align:center;" | Diagram van die algemene struktuur van 'n skildvulkaan.
|}

Skildvulkane word van die drie ander hoofsoorte (stratovulkane, lawakoepels en sintelkeëls) onderskei deur hulle struktuur, wat 'n gevolg is van hulle spesifieke magmasamestelling. Van die drie hoofsoorte vulkane het skildvulkane die mins vloeitrae lawa. Terwyl stratovulkae en lawakoepels die gevolg is van lawastrome wat uiters vloeitraag is en sintelkeëls uit ontploffende tefra bestaan, is skildvulkane die gevolg van aaneenlopende bedaarde uitstromings van hoogs vloeibare lawa wat mettertyd 'n berg met 'n breë, sagte skildvorm laat ontstaan. Die kruin van die grootste vulkaan in die wêreld, Mauna Loa, is sowat 4&nbsp;169&nbsp;m bo die seevlak. Dit is by sy basis 100&nbsp;km breed en dit bevat na raming sowat 80&nbsp;000&nbsp;km3 basalt. 

As dié feit en die hoogte van die vulkaan bo die seebodem in ag geneem word, is Mauna Loa se "ware" hoogte vandat hy begin uitbars het, sowat 17&nbsp;170&nbsp;m. Die berg Everest is in teenstelling 8&nbsp;848&nbsp;m hoog. 

In September 2013 het 'n span onder William Sager van die Universiteit van Houston die ontdekking aangekondig van die Tamumassief, 'n enorme uitgedoofde, voorheen onbekende ondersese vulkaan van sowat 450 x 650&nbsp;km, wat alle voorheen bekende vulkane op aarde verdwerg. Die vulkaan se grootte is egter nog nie bevestig nie. Skildvulkane het gewoonlik sagte hellings van sowat 2° tot 3° wat geleidelik hoër word tot sowat 10°, voordat dit naby die kruin plat word. Hulle hoogte is gewoonlik 'n 20ste van hulle breedte. 

Skeursones, wat skaars op ander soorte vulkane is, kom dikwels op skildvulkane voor. Die groot, gedesentraliseerde vorm van Hawaise vulkane, in teenstelling met hulle kleiner, simmetriese Yslandse neefs,

### Eienskappe van uitbarstings
thumb|260px|'n Diagram van 'n Hawaise uitbarsting. (1.&nbsp;Aspluim 2.&nbsp;Lawafontein 3.&nbsp;Krater 4.&nbsp;Lawameer 5.&nbsp;Rookgate 6.&nbsp;Lawastroom 7.&nbsp;Lae lawa en as 8.&nbsp;Stratum 9.&nbsp;Intrusieplaat 10.&nbsp;Magmatonnel 11.&nbsp;Magmakamer 12.&nbsp;Intrusiegang).

Die meeste inligting wat tans oor skildvulkane se uitbarstings bekend is, is verkry van die vulkane van die eiland Hawaii, verreweg die bes bestudeerde vulkane vanweë hulle wetenskaplike toeganklikheid. Die term "Hawaise uitbarsting" kom van die naam van die eiland: Dit is 'n stadig bewegende uitvloeiing wat tipies van skildvulkane is. 

Dié soort uitbarsting, met die minste plofkrag, word gekenmerk deur die relatief stadige uitvloeiing van hoogs vloeibare magma met min gas. Dit loop veel verder as dié van ander soorte vulkane voordat dit stol, en dit vorm breë maar tamlik dun lae magma wat dikwels dunner as 1&nbsp;m is. 

Die meeste ou skildvulkane het verskeie sintelkeëls aan hulle flanke; dit is die gevolg van tefra-uitbarstings. Die Hawaise skildvulkane is nie naby die grense van tektoniese plate geleë nie; die vulkaanaktiwiteit van dié eilandketting word versprei deur die beweging van die oseaanplaat oor 'n warm kol. In sommige uitbarstings van skildvulkane vloei basaltiese lawa uit 'n lang skeur in plaas van die sentrale opening en dit kan lei tot die vorming van lang plato's. Sulke plato's kom voor in Ysland, Washington, Oregon en Idaho. Van hulle is dikker as 2&nbsp;km.

Kalderas is ook 'n algemene eienskap van skildvulkane. Hulle word oor en oor gevorm oor die bestaan van die vulkaan. Lang uitbarstingstydperke vorm sintelkeëls, wat dan mettertyd instort en 'n kaldera vorm. Die kalderas word dikwels opgevul deur agtereenvolgende uitbarstings of word elders gevorm, en dié siklus van die ineenstorting en hervorming duur voort oor die hele bestaan van die vulkaan.

Wisselwerkings tussen water en lawa by skildvulkane kan meebring dat sommige uitbarstings hidrovulkanies is. Dié ontploffende uitbarstings verskil drasties van die gewone bedaarde uitbarstings van skildvulkane en kom veral voor by die wateromringde vulkane van die Hawaise eilande.

## Galery

Beeld:Aa large.jpg|Lawa vloei op Kīlauea, Hawaii.
Beeld:Pahoeoe fountain original.jpg|'n Lawafontein bars uit op Kīlauea.
Beeld:Erta-ale lac-de-lave 2001.jpg|'n Lawameer in die kaledera van Erta Ale, Ethiopië.
Beeld:Puu Oo cropped.jpg|Puʻu ʻŌʻō, 'n sintelkeël op Kīlauea, net voor 'n uitbarstingsiklus.
Beeld:Thurston Lava Tube, Big Island.jpg|Die Thurston-magmatonnel op die eiland Hawaii. 

## Verwysings
## Skakels